|  |
| --- |
| UiO_RED_frame.epsTIK Senter for teknologi, innovasjon og kultur |
| Det samfunnsvitenskapelige fakultet |

**Oversikt TIKs kapasitet i 2016 og 2017**

Dokumentet presenterer en oppdatert oversikt over TIKs kapasitet i 2016 og planer for 2017. Informasjonen som er presentert i dokumentet er basert på en gjennomgang og møter med alle seniorforskere på TIK som Fulvio og Frode har hatt i periode januar-mars 2016.

**Total årlig behov**

Basert på tidligere estimering, krever TIK ca. 6000 timer per år for å gjennomføre alle sine kjerneaktiviteter. Disse aktivitetene er knyttet til utdanning (undervisning og veiledning på Master og PhD nivå: ca. 4500 timer) og administrasjon (koordinering, komiteer, rekruttering: ca. 1500 timer).

**TIKs «interne» kapasitet**

For å gjennomføre disse aktivitetene bruker TIK først og fremst sin interne kapasitet; pliktarbeid utført av TIKs faste seniorforskere. En oppdatert oversikt over TIKs interne kapasitet i 2016 peker på følgende:

* TIKs seniorforskere registrerte i 2016 totalt 3723 timer pliktarbeid.
* Ingen seniorforsker hadde overskudd i pliktarbeid i 2016. De fleste hadde faktisk et lite underskudd (totalt underskudd i pliktarbeid i 2016 er så langt beregnet til 805 timer). Dette er positivt for noen forskere med tidligere stort akkumulert overskudd i timeregnskapet. Samtidig viser dette er TIK burde hatt en bedre årlig planlegging av pliktarbeid for å bruke sin interne kapasitet på en mer effektiv måte.
* Senterleder utførte 940 timer pliktarbeid i 2016. På den ene siden er dette greit fordi det er viktig at senterleder bidrar til å styrke enhetens kapasitet ved et lite senter som TIK. På den andre siden er dette ikke greit fordi dette reduserer tilgjengelige ressurser til ledelse, strategi og planleggingsarbeid ved TIK.

Når det gjelder planer for 2017, viser en oppdatert oversikt over TIKs interne kapasitet at total tid som er tilgjengelig til pliktarbeid i 2017 er 5463 timer. 4563 av disse timene skal etter planen gjøres av faste seniorforskere, og ca. 900 timer skal utføres av senterleder.

Det er også interessant å se på en mer aggregert oversikt over TIKs kapasitet i 2016 og 2017, og forholdet mellom de to forskningsgruppene ved senteret. Tabell 1 viser en slik oversikt. Tabellen indikerer at:

* STS gruppa har en betydelig økning i tilgjengelig tid til pliktarbeid, som øker fra 1066 timer i 2016 til 2244 timer i 2017. Grunnen til det er ansettelse at to nye førsteamanuensiser (Ana Delgado og vikar) som skal begynne i løpet av våren/sommeren 2017.
* I 2017 har de to gruppene en god balanse når det gjelder tilgjengelig kapasitet (ca. 2300 timer i hver gruppe).
* Samtidig har innovasjonsgruppa større årlig behov pga større antall masterstudenter og ph.d-stipendiater som skal veiledes. Kapasitet i innovasjonsgruppa ser fortsatt ut til å være litt begrenset og under kritisk masse.

**Tabell 1: Oversikt over TIKs “interne” kapasitet i de to forskningsgruppene**

|  |  |  |
| --- | --- | --- |
|  | **2016**  **(antall timer pliktarbeid gjort)** | **2017**  **(antall timer pliktarbeid planlagt)** |
| **Innovasjonsgruppa** | 1717 | 2319 |
| **STS gruppa** | 1066 | 2244 |
| **Senterleder** | 940 | 900 |
| **Total** | **3723** | **5463** |

**TIKs total kapasitet**

I tillegg til «intern» kapasitet bruker TIK også andre forskere for å øke tilgjengelige ressurser til årlig kjerne aktiviteter, særlig:

* TIKs stipendiater og andre forskere: Noen av disse (særlig Håkon Normann og Hilde Reinertsen) ga et stort bidrag til undervisning i 2016.
* Andre eksterne forskere: TIK pleier å involvere flere eksterne forskere som veiledere for masterstudenter og medlemmer til vitenskapelige komiteer.

Vi estimerer at totalt antall timer utført av «andre forskere» (ikke faste seniorforskere på TIK) var ca. 2300 timer i 2016, men det skal være betydelig mindre (ca. 500) i 2017.

**Noen konklusjoner**

1. TIKs kapasitet har blitt større i løpet av de siste to årene (se særlig tabell 1). Tallene viser at TIKs «interne» kapasitet vil være nesten nok til å dekke årlig behov i 2017.
2. De fleste seniorforskere har i dag betydelig bedre timeregnskap enn de hadde for noen år siden, fordi de store akkumulerte overskuddene som de hadde er bygd ned og systematisk redusert.
3. Samtidig peker noen av seniorforskerne på et problem som ikke er vel reflektert i timeregnskapstallene. Det er at det tar betydelig tid å koordinere eksternt finansierte forskningsprosjekter. Det er fire seniorforskere på TIK som koordinerer store forskningsprosjekter (inkludert senterleder). Disse peker på at deres arbeidsforhold ikke har hatt den bedring som timeregnskapstallene viser, og at timeregnskap og/eller TIKs frikjøp policy burde revideres for å reflektere dette på en bedre måte.
4. Arbeidsforholdene har blitt verre for senterleder. Senterleder er per i dag aktivt engasjert i pliktarbeid, og dette er bra fordi det styrker senterets kapasitet. På den andre siden er dette ikke bra for TIK, fordi det reduserer tilgjengelige ressurser til ledelse, strategi og planleggingsarbeid ved TIK.
5. Det er også viktig å understreke hvor viktig det er for et lite senter som TIK å ha gode rutiner for å lage årlig planer for effektiv bruk av kapasitet og pliktarbeid. Særlig er det viktig at senteret bruker interne ressurser på en effektiv måte før vi involverer eksterne forskere (som må kompenseres i tillegg). Senterledelsen har det primære ansvar for dette planleggingsarbeidet. Samtidig må alle de sentrale personer på TIK som koordinerer hovedaktiviteter – særlig de to gruppelederne; samt Master og PhD-koordinatorer, Master og PhD admin stab og emnekoordinatorer – bidra til dette og hjelpe senterledelsen til å bruke TIKs interne ressurser på en god og effektiv måte, og involvere eksterne forskere bare når det er reelt behov for det.
6. Selv om TIKs kapasitet ser bra bedre ut i dag enn den har vært i de siste årene, er det viktig å understreke (som diskutert flere ganger tidligere med TIK-styret) at situasjonen per i dag er ikke bærekraftig i et framtidsperspektiv. De ekstra ressursene som TIK har i dag (særlig pga veldig høyt nettobidrag fra eksternt finansierte prosjekter, og aktiv bruk av senterleder i pliktarbeid aktiviteter) må ses på som en ekstraordinær situasjon, og ikke en normal situasjon, som ikke kan fortsette i årene fremover. En langsiktig og bærekraftig forsterkelse av TIKs kapasitet kan bare fås til gjennom en framtidig ekspansjon av faste seniorforskere.